**การบูรณาการการเรียนการสอน :**

**สาระเรื่องการป้องกันโรคพิษสุนัขบ้า กับการบริการวิชาการเพื่อสัตว์ปลอดโรค คนปลอดภัย**

 **อาจารย์ดร.นงนุช วงศ์สว่าง**

การจัดการเรียนการสอนในรายวิชาการพยาบาลอนามัยชุมชน 1 ได้เพิ่มสาระเรื่องการป้องกันโรคพิษสุนัขบ้าเนื่องจากเป็นรายวิชาที่มีความเหมาะสมโดยเพิ่มเนื้อหานี้ในบทที่ 3 การอนามัยสิ่งแวดล้อม
หัวข้อย่อย การเสริมสร้างศักยภาพของบุคคล ครอบครัว ในการป้องกันและควบคุมโรคพิษสุนัขบ้า โดยมีรายละเอียดดังนี้

1. จัดการเรียนการสอนในสัปดาห์ที่ ๑๐ วันที่ ๒๒ ธ.ค. ๒๕๖๓ เวลา ๑๓.๐๐ - ๑๖.๐๐ น. โดยแบ่ง

นักศึกษาออกเป็นกลุ่มย่อย 7 กลุ่ม จัดการสอนโดยการศึกษาจากสถานการณ์จริง มีอาจารย์ประจำกลุ่ม กลุ่มละ 1 คน รวม 7 คน ได้แก่ อ.ดร.บุญทิพย์ ลิขิตพงษ์วิทย์ อ.ดร.กมลพร แพทย์ชีพ อ.ดร.นงนุช วงศ์สว่าง อ.ชิตสุภางค์ ทิพย์เที่ยงแท้ อ.รจนารถ ชูใจ อ.ชลธิชา บุญศิริและ อ.ดร.ปริญญาภรณ์ ธนะบุญปวง

1. จัดให้นักศึกษาทำใบงานที่ 2 การพยาบาลครอบครัวโดยบูรณาการกับบริการวิชาการโครงการ

สัตว์ปลอดโรค คนปลอดภัยจากโรคพิษสุนัขบ้าตามพระปณิธาน ศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยมีวัตถุประสงค์เพื่อให้นักศึกษามีความรู้ความเข้าใจเกี่ยวกับการเสริมสร้างศักยภาพของบุคคล ครอบครัว ในการป้องกันและควบคุมโรคพิษสุนัขบ้าและสามารถให้บริการวิชาการเพื่อการเสริมสร้างศักยภาพของบุคคล ครอบครัว ในการป้องกันและควบคุมโรคพิษสุนัขบ้าได้

1. ปัจจัยแห่งความสำเร็จของการบูรณาการการเรียนสอนวิชาการพยาบาลอนามัยชุมชน 1 กับการ

บริการวิชาการในชุมชนดอนตะโก/ชุมชนคูบัว ได้แก่ ความร่วมมือของภาคส่วนต่าง ๆ เช่น ปศุสัตว์จังหวัด องค์การบริหารส่วนตำบลดอนตะโกและโรงพยาบาลส่งเสริมสุขภาพตำบลดอนตะโก ที่ให้การสนับสนุนเป็นอย่างดี

1. ปัญหาอุปสรรคที่ท่านพบในการทำกิจกรรมบูรณาการการเรียนการสอนวิชาการพยาบาลอนามัย

ชุมชน 1 กับการริการวิชาการเพื่อสัตว์ปลอดโรค คนปลอดภัยของชุมชนดอนตะโก/ชุมชนตูบัว ได้แก่ ระยะเวลาในการทำกิจกรรมค่อนข้างน้อย

1. แนวทางแก้ไขปัญหาโรคพิษสุนัขบ้าของชุมชนดอนตะโก/ชุมชนที่ท่านพบในการทำกิจกรรม

ได้แก่ การส่งเสริมให้มีการสร้างความรอบรู้ด้านการดูแลตนเองและครอบครัวให้ปลอดภัยจากโรคพิษสุนัขบ้าอย่างต่อเนื่อง

**ใบงานที่ 2**

**วิชาการพยาบาลอนามัยชุมชน 1**

**เรื่อง** การพยาบาลครอบครัว

วั**ตถุประสงค์** เมื่อเรียนจบนักศึกษาสามารถ

 ๑. มีความซื่อสัตย์ มีวินัย ตรงต่อเวลา (๑.๑)
 ๒. มีความรู้และความเข้าใจในสาระสำคัญของศาสตร์ทางวิชาชีพการพยาบาลและการผดุงครรภ์อย่างกว้างขวาง และเป็นระบบ (๒.๒
 ๓. มีความรู้และความเข้าใจในระบบสุขภาพของประเทศและปัจจัยที่มีผลต่อระบบสุขภาพ (๒.๓)
 ๔. สามารถสืบค้น และวิเคราะห์ข้อมูลจากแหล่งข้อมูลที่หลากหลาย วิเคราะห์และเลือกใช้ข้อมูลในการอ้างอิงเพื่อพัฒนาความรู้และแก้ไขปัญหาอย่างสร้างสรรค์ (๓.๑)
 ๕. สามารถคิดอย่างเป็นระบบ คิดสร้างสรรค์ คิดอย่างมีวิจารณญาณเพื่อหาแนวทางใหม่ในการแก้ไขปัญหาการปฏิบัติงานและบอกถึงผลกระทบจากการแก้ไขปัญหาได้ (๓.๒)
 ๖. สามารถทำงานเป็นทีมในบทบาทผู้นำและสมาชิกทีม ในบริบทหรือสถานการณ์ที่หลากหลาย (๔.๒)
 ๗. สามารถแสดงความคิดเห็นของตนเองอย่างเป็นเหตุเป็นผล และเคารพในความคิดเห็นของผู้อื่น (๔.๓)
 ๘. สื่อสารด้วยภาษาไทยและภาษาอังกฤษได้อย่างมีประสิทธิภาพ (๕.๒)
 ๙. สามารถใช้เทคโนโลยีสารสนเทศได้อย่างมีประสิทธิภาพและมีจริยธรรม (๕.๓)

 10. สามารถให้การดูแลผู้สูงอายุที่มีปัญหาสุขภาพไม่ซับซ้อนที่บ้านได้

**งานที่ให้ปฏิบัติ**

1. แบ่งกลุ่มผู้เรียนออกเป็นกลุ่มย่อยๆ กลุ่มละเท่าๆ กัน จำนวน 14 กลุ่ม

|  |  |  |
| --- | --- | --- |
| กลุ่มที่ | อาจารย์ที่ปรึกษาประจำกลุ่ม | ตำบล |
| 1,2 |  อ.ชิตสุภางค์ ทิพย์เที่ยงแท้ | คูบัว |
| 3,4 | อ.รจนารถ ชูใจ | คูบัว |
| 5,6 | อ.ชลธิชา บุญศิริ | คูบัว |
| 7,8 | ดร.กมลพร แพทย์ชีพ | ดอนตะโก |
| 9,10 | ดร.นงนุช วงศ์สว่าง | ดอนตะโก |
| 11,12 | ดร.บุญทิพย์ ลิขิตพงษ์วิทย์ | ดอนตะโก |
| 13,14 | ดร.ปริญญาภรณ์ ธนะบุญปวง | ดอนตะโก |

1. นักศึกษาแต่ละกลุ่มพบอาจารย์ที่ปรึกษาประจำกลุ่ม เพื่อทบทวนความรู้เกี่ยวกับการพยาบาลครอบครัว

สาธิตการใช้กระเป๋าเยี่ยมบ้าน รับมอบหมายกรณีศึกษา และวางแผนเก็บรวบรวมข้อมูล

1. นักศึกษาและอาจารย์ที่ปรึกษาประจำกลุ่มไปเยี่ยมครอบครัวกรณีศึกษา เพื่อประเมินปัญหาและความต้องการในการดูแล และให้บริการวิชาการตามสภาพปัญหาที่พบ ประเมินผลการให้บริการ และคืนข้อมูลแก่ผู้เกี่ยวข้อง โดยนักศึกษาจะต้องประเมินปัญหาการเกิดพิษสุนัขบ้าในครอบครัวกรณีศึกษาและให้บริการวิชาการตามสภาพปัญหาที่พบ เช่น การให้สุขศึกษา คำแนะนำหรือคำปรึกษา

| **ว.ด.ป. /เวลา** | **ครั้งที่ & กิจกรรม** | **สถานที่/หัองเรียน** |
| --- | --- | --- |
| ครั้งที่ 1 วันที่ ๓ ธ.ค. ๒๕๖๓เวลา ๑๓.๐๐ - ๑๖.๐๐ น. | **บทที่ ๒** การพยาบาลครอบครัว- การสาธิตใช้กระเป๋าเยี่ยมบ้านและวางแผนเก็บรวบรวมข้อมูล  (ศึกษาด้วยตนเอง ร่วมกับปรึกษาอาจารย์ประจำกลุ่ม) ลงพื้นที่ ศึกษาครอบครัวผู้สูงอายุที่ได้รับมอบหมาย1. การสร้างสัมพันธภาพ 2. การประเมินภาวะสุขภาพสมาชิกในครอบครัว -ทบทวนการประเมินภาวะสุขภาพของผู้สูงอายุในครอบครัวและเครื่องมือประเมินADL  -ทบทวนการประเมินสุขาภิบาลที่พักอาศัยและเครื่องมือที่ใช้ประเมิน -การค้นหาศักยภาพในการดูแลตนเองของผู้สูงอายุที่มีปัญหาสุขภาพ3. การเขียนแผนการพยาบาล  | ตำบลคูบัว และตำบลดอนตะโก |
| ครั้งที่ 2 วันที่ ๘ ธ.ค. ๒๕๖๓เวลา ๑๓.๐๐ - ๑๖.๐๐ น. | **บทที่ ๒** การพยาบาลครอบครัว1. การนำแผนการพยาบาลไปใช้ 2. การเยี่ยมบ้าน3. การปรับปรุงสุขาภิบาลที่พักอาศัย 4. การประเมินผล | ตำบลคูบัว และตำบลดอนตะโก |
| ครั้งที่ 3 วันที่ ๑๕ ธ.ค. ๒๕๖๓เวลา ๑๓.๐๐ - ๑๖.๐๐ น. | **บทที่ ๒** การพยาบาลครอบครัว1. การนำแผนการพยาบาลไปใช้ 2. การเยี่ยมบ้าน3. การปรับปรุงสุขาภิบาลที่พักอาศัย 4. การประเมินผล | ตำบลคูบัว และตำบลดอนตะโก |
| ครั้งที่ 4 วันที่ ๒๒ ธ.ค. ๒๕๖๓เวลา ๑๓.๐๐ - ๑๖.๐๐ น. | บทที่ 3 การอนามัยสิ่งแวดล้อม1. การเสริมสร้างศักยภาพของบุคคล ครอบครัวและกลุ่มคนในการดูแลตนเองด้านอนามัยสิ่งแวดล้อม2. การจัดการสิ่งแวดล้อมเพื่อป้องกันการเกิดโรคพิษสุนัขบ้า | ตำบลคูบัว และตำบลดอนตะโก |
| ครั้งที่ 5 วันที่ 23 ธันวาคม 2563เวลา 13.00-16.00 น. | คืนข้อมูลให้แก่ผู้เกี่ยวข้อง | ตำบลคูบัว และตำบลดอนตะโก |

1. นักศึกษาประเมินปัญหาการเกิดพิษสุนัขบ้าในครอบครัวกรณีศึกษาและให้บริการวิชาการตามสภาพปัญหาที่พบ ประเมินผลการให้บริการ และคืนข้อมูลแก่ผู้เกี่ยวข้อง

**แนวการตอบ**

 **เนื้อหาสาระของครอบครัวที่ศึกษาครอบคลุมหัวข้อต่อไปนี้**

**ส่วนที่ 1 ข้อมูลทั่วไปของครอบครัวที่ศึกษา** ประกอบด้วย

1. ข้อมูลทั่วไปของสมาชิกครอบครัว
2. ประวัติการเจ็บป่วย
3. โครงสร้างพันธุกรรม
4. ข้อมูลผลการประเมินสิ่งแวดล้อมในที่พักอาศัย
5. ข้อมูลอื่นๆ เพิ่มเติม ตามความเหมาะสม

**ส่วนที่ 2 ผลการวิเคราะห์ปัจจัยภายในและภายนอกครอบครัวที่ส่งผลต่อสุขภาพครอบครัว**

 **- เขียนแผนที่ความคิด (Mind Map)เพื่อแสดงความสัมพันธ์ระหว่างปัจจัยภายในครอบครัว ปัจจัยด้านสิ่งแวดล้อมในครอบครัว ปัจจัยภายนอกครอบครัวที่สัมพันธ์กับปัญหาสุขภาพของผู้รับบริการและสมาชิกอื่นๆในครอบครัว**

**ส่วนที่ 3 ปัญหา ความต้องการของครอบครัวกรณีศึกษา**

 **- ระบุปัญหาของผู้รับบริการมีปัญหาอะไรบ้าง**

 **- ระบุปัญหาสุขภาพที่มีสาเหตุมาจากสิ่งแวดล้อมในที่พักอาศัย มีปัญหาอะไรบ้าง**

**ส่วนที่ 4 การให้บริการวิชาการแก่ครอบครัวผู้สูงอายุ โดยใช้กระบวนการพยาบาลในการแก้ปัญหาสุขภาพ**

|  |  |  |  |  |  |
| --- | --- | --- | --- | --- | --- |
| **การเก็บรวบรวมข้อมูล** | **การวินิจฉัยปัญหาผู้ป่วยและครอบครัว** | **วัตถุประสงค์ และเกณฑ์การประเมิน** | **การวางแผนการพยาบาล** | **การปฏิบัติการพยาบาล** | **ผลการประเมิน** |
|  | * ปัญหาสุขภาพอื่นๆ
* ปัญหาสุขภาพที่เกี่ยวข้องกับสิ่งแวดล้อมในที่พักอาศัย
* ปัญหาการเกิดพิษสุนัขบ้าในครอบครัว
 |  |  |  |  |

**ส่วนที่ 5 การเรียนรู้ที่ได้รับ**

ส่วนที่ 6 บรรณานุกรม มีการอ้างอิงแหล่งวารสารทั้งภาษาไทยและภาษาต่างประเทศและมีความทันสมัยไม่เกิน 5 ปี

**ส่วนที่ 7 ภาคผนวก ได้แก่ ภาพประกอบ และแบบประเมินต่างๆ ที่ใช้ในการประเมินปัญหาครอบครัว**

**ผลงาน**

 1. รายงานการเสริมสร้างศักยภาพของผู้ป่วยและครอบครัว ผลงานกลุ่ม 1 เล่ม